ત્યારે તેમને ધરપત આપવામાં આવી હતી કે તમને કાઢ્યાં એમ તમારા પરિવારને પણ કાઢી લઈશું. જોકે બીજા દિવસે તેમના પરિવારના સભ્યોને કાટમાળ નીચેથી કાઢવામાં તો આવ્યા, પણ કમનસીબે કોઈ જીવતું બચ્યું નહોતું. હસતા-રમતા પરિવારના પાંચ સભ્યોમાંથી માત્ર જયાબહેન એકલાં જ બચ્યાં હતાં. પતિ શામજી, મોટી દીકરી મનીષા, દીકરો પરેશ અને નાની દીકરી તેજલ બધાં જ મૃત્યુ પામ્યાં હતાં. શનિવારે જ્યારે તેમનો પરિવાર નથી રહ્યો એવા સમાચાર તેમના ભાઈએ આપ્યા ત્યારે તેઓ આઘાતને કારણે બેહોશ થઈ ગયાં હતાં.